ЕК с мерки за банките , улесняващи кредитирането на домакинствата и фирмите в ЕСБрюксел предложи промени в правилата за банките , за да могат те да отпускат кредити и да поемат загуби , причинени от коронавируса Европейската комисия прие пакет от мерки за банковия сектор , за да насърчи кредитирането на домакинствата и дружествата в целия Европейски съюз . Целта е да се дае възможност на банките да продължат да отпускат заеми , така че да се подпомогне икономиката и да се смекчат съществените икономически последици , породени от коронавируса . " Възползваме се в пълна степен от възможността за гъвкавост , предвидена в правилата на ЕС за банките , като предлагаме конкретни законодателни промени , за да дадем възможност на банките да поддържат необходимата ликвидност , така че да могат да отпускат на домакинствата и фирмите нужното им финансиране " , заяви Валдис Домбровскис , заместник - председател на ЕК . ЕК предложи няколко „ временни решения “ под формата на целенасочени изменения на пруденциалните правила на ЕС за банките ( Регламента за капиталовите изисквания ) с цел да се осигури максимална възможност за банките да отпускат кредити и да поемат загуби , причинени от коронавируса . Комисията предлага извънредни мерки от временен характер , за да облекчи непосредственото въздействие на събитията във връзка с коронавируса чрез адаптиране на графика за прилагане на международните счетоводни стандарти за капитала на банките , чрез преференциално третиране на публичните гаранции , предоставени по време на настоящата криза , чрез отлагане на датата за прилагане на изискването за буфер на съотношението на ливъридж и чрез промяна на начина , по който някои експозиции се изключват от това съотношение . Комисията също така предлага по - ранна дата на прилагане на няколко от договорените мерки , които стимулират банките да финансират наетите лица , МСП , както и инфраструктурни проекти . Комисията насърчава банките и надзорните органи да се възползват от гъвкавостта , предвидена в счетоводните и пруденциалните правни норми на ЕС . Така например в съобщението се потвърждава и се приветства възможността за гъвкавост , предвидена в правилата на ЕС по отношение на законоустановените и частните мораториуми върху погасителните вноски ( насоки на ЕБО от 2 април ) . В съобщението са откроени и областите , в които банките се приканват към отговорни действия , например като се въздържат от разпределяне на дивиденти на акционерите или като възприемат консервативен подход при изплащането на променливи възнаграждения . В представеното днес съобщение се припомнят и начините , по които банките могат да помогнат на предприятията и гражданите чрез предоставянето на цифрови услуги , включително безконтактни и цифрови плащания .